Ο **Χουν Σεν** (*ហ៊ុន សែន*, 5 Αυγούστου 1952) είναι πολιτικός από την Καμπότζη. Έχει ένα γυάλινο μάτι, κατάλοιπο της επίθεσης των Χμερ του 1975. Από το 1979 έως το 1990 με ελάχιστη διακοπή υπηρέτησε ως υπουργός Εξωτερικών. Το 1985 έγινε πρωθυπουργός και επανήλθε στο αξίωμα αυτό λίγο μετά, αφού ανέτρεψε το 1993 τον αδερφό του, με πραξικόπημα.

Προσωπική ζωή
-------------

Γεννήθηκε στις 5 Αυγούστου του 1952 , ενώ επίσημα στις 4 Απριλίου του 1951. Σε νεαρή ηλικία έγινε μέλος των Ερυθρών Χμερ. Πριν το 1979 πήγε στο Βιετνάμ. Είναι παντρεμένος με την Bun Rany. Έχουν 4 παιδιά, εκ των οποίων το ένα είναι υιοθετημένο. Το 2007 ο ίδιος αποκάλυψε ότι η θετή κόρη του είναι λεσβία και ότι την απέσυρε από τα πρόσωπα για τη διαδοχή του.

Πρωθυπουργός
------------

Αποτελεί σημαντικό ηγέτη του Κόμματος του Λαού της Καμπότζης, το οποίο κυβερνά στη χώρα μαζί με το κόμμα Funcinpec από την εποχή αποκαταστάσεως της πολυκομματικής δημοκρατίας, το 1993. Έγινε Πρωθυπουργός της χώρας το 1993. Έπειτα από αιματηρό πραξικόπημα, το 1997 ανέτρεψε τον έτερο Πρωθυπουργό Νοροντόμ Ραναρίντ και παρέμεινε μοναδικός πρωθυπουργός.. Ο ίδιος ο Σεν αρνήθηκε τις κατηγορίες περί πραξικοπήματος, λέγοντας ότι άμα ήθελε να κάνει πραξικόπημα, θα ανέτρεπε τη μοναρχία. 

Στις εκλογές του Ιουλίου του 2003, το CPP εξασφάλισε μεγαλύτερη πλειοψηφία στη Βουλή, ενώ μειώθηκε η δύναμη του FUNCINPEC και του κόμματος του Σαμ Ρένσι. Η έλλειψη όμως της εξασφάλισης της απαιτούμενης πλειοψηφίας στο Κοινοβούλιο έφερε τη δημιουργία συνασπισμού CPP-FUNCINPEC. Στα μέσα του 2004 ανέλαβε η νέα κυβέρνηση. Το 2007 έγινε ισόβιος γερουσιαστής στο Διεθνές Κοινοβούλιο για την Ασφάλεια και για την Ειρήνη.

Έπειτα από τις γενικές εκλογές (στις 28 Ιουλίου) του 2013, αμφότερες κυβέρνηση και αντιπολίτευση ισχυρίστηκαν ότι είχαν νικήσει. Τον Αύγουστο της ίδιας χρονιάς, ο Χουν Σεν ανακοίνωσε ότι θα συνεχίσει ως πρωθυπουργός με στόχο το σχηματισμό νέας κυβέρνησης, ακόμα κι αν η μείζων αντιπολίτευση προσπαθούσε να παρεμποδίσει τη διαδικασία. 
Στις 7 Σεπτεμβρίου 2013 δεκάδες χιλιάδες Καμποτζιανοί ενώθηκαν με Βουδιστές μοναχούς και αντιπολιτευόμενες ομάδες, συμπεριλαμβανομένου του Κόμματος για την Εθνική Διάσωση της Καμπότζης με αρχηγό το Σαμ Ρέινσι. Οι ομάδες ζήτησαν την παρέμβαση των Ηνωμένων Εθνών με στόχο τη διερεύνηση και τον ισχυρισμό ότι τα εκλογικά αποτελέσματα δεν ήταν ελεύθερα και δίκαια. 

Ο Χουν Σεν υποσχέθηκε να κυβερνά την Καμπότζη έως την ηλικία των 74. Έπειτα από τα εκλογικά αποτελέσματα του 2013, τα οποία αμφισβητήθηκαν από την αντιπολίτευση του Χουν Σεν, τραυματίστηκαν και σκοτώθηκαν πολλοί διαδηλωτές στην Καμπότζη σε συγκρούσεις με την αστυνομία. Αναφορές έκαναν λόγο για 20.000 διαδηλωτές.

Τίτλος
------

Ο Σεν φέρει τον τίτλο «*Sâmdech*» (Samdech Akkak Moha Sena Pedey Decho είναι ο σημερινός, επίσημος τίτλος) από το 1993.

Παραπομπές
----------

1. ↑  The Cambodia Daily, 5 Απριλίου 2007
2. ↑  Βιογραφία Αρχειοθετήθηκε 2010-07-06 στο Wayback Machine. στον επίσημο Βασιλικό ιστότοπο της κυβέρνησης Αρχειοθετήθηκε 2007-02-24 στο Wayback Machine. 24 Μαΐου 2009. Η αλλαγή της ημερομηνίας γεννήσεως έγινε μάλλον για να φαίνεται στους Ερυθρούς Χμερ μεγαλύτερος σε ηλικία.
3. ↑  Hun Sen disowns his lesbian daughter - Bangkok Post, 31-10-2007
4. ↑  Cambodia's leader Hun Sen severs ties with adopted gay daughter - International Herald Tribune, 30-10-2007
5. ↑  «Cambodia: Hun Sen and the 1997 Coup». Αρχειοθετήθηκε από το πρωτότυπο στις 4 Σεπτεμβρίου 2009. Ανακτήθηκε στις 13 Ιουνίου 2009.
6. ↑  Hun Sen claims no coup in Cambodia. CNN. 10 Ιουλίου 1997
7. ↑  Ιστοσελίδα[*νεκρός σύνδεσμος*]
8. ↑  Prak Chan Thul (2 Αυγούστου 2013). «Defiant Hun Sen says to form government despite Cambodia poll row». Reuters. Αρχειοθετήθηκε από το πρωτότυπο στις 22 Φεβρουαρίου 2014. Ανακτήθηκε στις 24 Σεπτεμβρίου 2013.
9. ↑   Thul, Prak Chan, Reuters (8-9-2013) "Cambodia opposition rallies in push for poll probe"
10. ↑   Businesswire, Washington, D.C. & Phnom Penh, (7-9-2013) "Cambodia, Buddhist Monks’ Rally at United Nations: Prelude to Upcoming Phnom Penh Demonstrations"
11. ↑   Αρχειοθετήθηκε 2013-09-26 στο Wayback Machine. Retrieved September-16-2013

Βιβλία
------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χουν Σεν** |

* Harish C. Mehta και Julie B. Mehta. 1999. *Hun Sen: Strongman of Cambodia*. Singapore: Graham Brash Pte Ltd. ISBN 981-218-074-5
* Elizabeth Becker. 1986, 1998. *When the War Was Over: Cambodia and the Khmer Rouge*. New York: Public Affairs. ISBN 1-891620-00-2
* Βιογραφία του Χουν Σεν Αρχειοθετήθηκε 2007-10-24 στο Wayback Machine. Cambodia New Vision ~ newsletter of cabinet of Cambodia's Prime Ministerial office

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 81813603
* LCCN: nr99033779
* ISNI: 0000 0001 0992 9666
* GND: 137649045
* SUDOC: 08339866X
* NKC: js20060331005

 |

 |